 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 411**

(protokols Nr. 14, 12. p.)

**Par bieži sastopamo derīgo izrakteņu smilts-grants ieguves atļaujas izsniegšanu atradnei “Kalna Ruņģi”, Sarkaņu pagastā, Madonas novadā**

Madonas novada pašvaldībā ir saņemts Valsts akciju sabiedrības “Latvijas autoceļu uzturētājs” iesniegums (reģistrēts Madonas novada pašvaldībā 05.07.2024. ar reģ. Nr. 2.1.3.1/24/2469) un citi nepieciešamie dokumenti, kas noteikti Ministru kabineta 2011. gada 6. septembra noteikumos Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”, kurā lūgts izsniegt atļauju bieži sastopamo derīgo izrakteņu smilts-grants ieguvei atradnē “Kalna Ruņģi”, kas atrodas nekustamā īpašuma “Kalna Ruņģi” zemes vienībā ar kadastra apz. 70900040004, Sarkaņu pagastā, Madonas novadā.

Pamatojoties uz Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība” 26. un 27. punktu un Ministru kabineta 2006. gada 19. decembra noteikumu Nr. 1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi” 4. un 7. punktu, ņemot vērā 17.07.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izsniegt Valsts akciju sabiedŗībai “Latvijas autoceļu uzturētājs” bieži sastopamo derīgo izrakteņu ieguves atļauju smilts-grants ieguvei atradnē “Kalna Ruņģi”, kas atrodas nekustamā īpašuma “Kalna Ruņģi” zemes vienībā ar kadastra apz. 70900040004, Sarkaņu pagastā, Madonas novadā.
2. Atļauju izsniegt pēc valsts nodevas EUR 142,29 samaksas pašvaldības budžetā.

 Domes priekšsēdētājs A. Lungevičs

*Ģērmane 26279379*